לוי גינצבורג

הרב לואיס לוי בן יצחק גינצבורג או לואיס גינצברג (Louis Ginzberg; 28 בנובמבר 1873, קובנא, האימפריה הרוסית – 11 בנובמבר 1953, ניו יורק) היה חוקר תלמוד אמריקאי נודע, ממנהיגיה של היהדות הקונסרבטיבית.

==חייו==
גינצבורג נולד בט"ו בכסלו ה'תרל"ג (1873) בקובנה שבליטא, אז בתחום המושב של האימפריה הרוסית, למשפחה מיוחסת.

בגיל תשע, שוחרר על ידי ה"מלמד" שלו, שהגיע למסקנה שטוב יותר יעשה אם ילמד באופן עצמאי; וכך החל ללמוד לבדו, כאשר הוא מעדיף את הלימוד הפשטני על פני הפלפול. בהמשך למד בישיבת טלז, ונודע כ"עילוי מניישטאט".

לאחר תקופה קצרה של לימודים בישיבה עזב את עולם הישיבות, למד באוניברסיטאות ברלין ושטרסבורג, וב-1898 קיבל תואר דוקטור מאוניברסיטת היידלברג, כשהיה בן 25 בלבד.

מהיידלברג עבר לאמסטרדם, וב-1899 היגר לארצות הברית כדי להשתתף בעבודת העריכה של האנציקלופדיה היהודית. לאחר מכן היה מראשי בית המדרש לרבנים באמריקה, היה חבר ועד הנאמנים של האוניברסיטה העברית. נפטר בניו יורק ב-1953.

==השקפתו==
מראשית ימיו חיפש גינצבורג את החיבור שבין תורה ומדע, ישיבה ואוניברסיטה. עם זאת חיפש בכל נושא את הפשט הפשוט, והתרחק מן הפלפול.

הוא מספר על עצמו, שבגיל תשע, כשלמד לבדו אגדה תלמודית ממסכת בבא בתרא, "התחילה הספקנות לנקר את מוחי ובייחוד הטרידו אותי אלו האווזות השמנות שנחלי שמן נוזלים מהן והצפור הגדולה שמי הים מגיעים עד קרסוליה וראשה בוקע שמים".

התפרסם כאחד מגדולי החוקרים בדורו של הטקסטים התלמודיים, מתוך גישתה של האסכולה ההיסטורית, שגרסה שעם ישראל אינו עם ייחודי בעל יעוד מטפיזי, אלא עם חי, שהמלחמה הבלתי פוסקת על קיומו, הן מבחינה ציבורית והן מבחינה רוחנית, היא מפתח להבנת המקורות העתיקים. מתוך כך הוא הרבה לחקור אחרי סגנון החיים שהיה נהוג בתקופה התלמודית, והרבה לחקור את יחסי הגומלין שבין ההלכה לסגנון החיים.

בשנת 1917 נערך כנס שנתי של בתי הכנסת המאוחדים של התנועה הקונסרבטיבית, ובה הציע גינצבורג להקים "ועד לפירוש ההלכה", שמטרתו לייעץ לקהילות הקונסרבטיביות בשאלות הלכה, וגינצבורג הציע להרכיבו מחמשה חברים מלומדים. בסופו של דבר גינצבורג היה הפעיל המרכזי בוועדה שהוקמה וכתב את כל התשובות בעצמו, וחלקן נדפס אחר כך כ"שאלות ותשובות מענה לוי". באחת מפסיקותיו המפורסמות, בעת תקופת היובש, התיר להשתמש במיץ ענבים במקום ביין לצורכי קידוש.

==מספריו==
*גאוניקה, תשובות הגאונים בשני כרכים (באנגלית), ניו יורק תרס"ט.
*, אוסף סיפורי המדרש הגדול על סדר התנ"ך, תורגם לעברית בידי הרב מרדכי הכהן והופיע לראשונה בהוצאת מסדה בין השנים 1966–1975. יצא לאור מחדש בהוצאת מכון שכטר למדעי היהדות בשנת 2009.
* על הלכה ואגדה, הוצאת דביר, תש"ך (1960).
* 
*גנזי שכטר.
*פירושים וחידושים בירושלמי, ניו יורק תש"א–תשכ"א. ([http://www.massorti.com/IMG/pdf/ginsburg_yerushalmi_1.pdf חלק ראשון], [http://www.massorti.com/IMG/pdf/ginsburg_yerushalmi_2.pdf חלק שני] ו [http://www.massorti.com/IMG/pdf/ginsburg_yerushalmi_3.pdf חלק שלישי])
*שאלות ותשובות מענה לוי, תשובות שלו בהלכה, שאסף והדפיס דוד גולינקין, בהוצאת בית המדרש לרבנים באמריקה, תשנ"ו.

==לקריאה נוספת==
* 
* .

==קישורים חיצוניים==

* 
* 'גינצבורג, לוי בן יצחק', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 140 (, תמונה 1338).
* 
* 
* 
* הרב דוד גולינקין, "[http://www.jstor.org/stable/23536121 פרופ' לוי גינצבורג כפוסק: סקירה ראשונית של תשובותיו.]"
* 
* 
;כתביו
* 
* 
* 
* 
* [http://philologos.org/__eb-lotj/ אגדות היהודים] 
* [http://www.sefaria.org/Legends_of_the_Jews?lang=he אגדות היהודים - טקסט] באתר ספאריה 

==הערות שוליים==

קטגוריה:חוקרי תלמוד
קטגוריה:חוקרי התלמוד הירושלמי
קטגוריה:פרשני התלמוד הירושלמי
קטגוריה:חוקרי יהדות יהודים אמריקאים
קטגוריה:מהדירי ספרות תורנית
קטגוריה:חוקרי גניזת קהיר
קטגוריה:רבנים קונסרבטיבים אמריקאים
קטגוריה:סגל בית המדרש לרבנים באמריקה
קטגוריה:עורכי אנציקלופדיה אוצר ישראל
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1873
קטגוריה:אמריקאים שנפטרו ב-1953